kardosdrur/scandi-wiki huggingface dataset:
Nationalpartiet Danmark

Nationalpartiet Danmark (NPD) var et dansk politisk parti på den yderste højrefløj. Det blev stiftet af ca. 40 personer på et hemmeligt møde i Ringsted den 18. februar 1990 som en udbryderfraktion fra Den Danske Forening (DDF). Partiets leder mag. art. Kaj Vilhelmsen sad i DDFs bestyrelse fra 1986 til 1989, hvor han uden held forsøgte at omdanne foreningen til et reelt parti. I 1989 blev han og Elin Uttrup ekskluderet fra DDF, fordi deres synnspunkter var for rabiate. De dannede sammen med en gruppe ligesindede et net værk af borgerlisten ved navn Stop Indvandringen, der uden succes stillede op i en række byer ved kommunalvalget i 1989. Året efter omdannede de borgerlisterne til Nationalpartiet Danmark. Partiet fik aldrig over 100 medlemmer. En medvirkende årsag til partiets manglende succes var, at det i pressen blev omtalt som nazistisk inspireret. Samtidig accepterede DDF ikke, at foreningens medlemmer også var med i Nationalpartiet Danmark. Med dannelsen af Dansk Folkeparti i 1995 havde partiet ikke længere mulighed for at udfylde sin påtænkte rolle som et parti, der kunne samle landets indvandringsmodstandere, derefter stagnerede partiet.

Ideologi, holdning til vold og samarbejdspartnere 
Partiet var stærkt imod indvandring til Danmark og Kaj Vilhelmsen mente, at "flygtningeinvasionen" kunne begrunde, at det danske folk brugte vold mod indvandrerne i ”fortvivlelsens selvhjælp” og f.eks. angreb asylcentre. Kaj Vilhelmsen definerede selv sit parti som en paraplyorganisation med det formål at samle de forskellige indvandrerfjendtlige borgerlister og andre smågrupperinger på den politiske højrefløj for at kunne opstille til Folketinget. I 1992 etableredes forbindelse mellem NPD og Partiet De Nationale under Albert Larsens ledelse med udveksling af oplysninger om politiske modstandere. NPD begyndte i 1994 at lide under indre opløsningstendenser, bl.a. på grund af utilfredshed med ledelsen og med partiets organisation. Mange forlod derefter partiet og gik over i DNSB.

Kilde 
 Rene Karpantschoff: Nynazismen og dens modstandere (1999)
 PET-kommissionens bd. 11   "PET’s overvågning af den yderste højrefløj 1945-1989", p. 147ff

Etableret i 1990
Ophørt i 1994
Tidligere politiske partier i Danmark
Elektricitetsforsyningsnet

Et elektricitetsforsyningsnet kort elforsyningsnet eller elnet er et omfattende, forbundet netværk til fordeling af elektricitet fra kilder til forbruger. Elforsyningsnettet består traditionelt af disse hovedkomponenter:
 Kraftværker som producerer elektricitet fra brændbare stoffer (kul, naturgas, biomasse) eller ikke-brændbare energikilder (vind, sol, kernekraft, vandkraft).
 Transmissionslinjer som bærer elektriciteten fra kraftværker til forbrugscentre.
 Elektrisk understationer - f.eks. transformatorstationer; Transformatorer som reducerer spændingen til distributionslinjer, der bærer elenergien til slutbrugeren med elnetspændingen på ca. 230V.
 Elforbrugere – f.eks. husholdninger og industri.

I dag er der mulighed for distribueret elproduktion, da alle forbrugere potentielt kan lave elektricitet via bl.a. solcelleanlæg og vindmøller og sende overskuddet ind i elforsyningsnettet, hvis elnetdistributøren tillader det. Man kan endda også benytte nettomålerordningen, hvis nogle ekstra krav opfyldes.

Se også
 SAIDI - System Average Interruption Duration Index; pålidelighedsindeks
 Mikroelnet

Kilder/referencer

Eksterne henvisninger 

energinet.dk: Elsystemet lige nu 
Dansk elforsyning statistik i 2006

 
Tekniske anlæg
Elektrisk energiinfrastruktur
Elektrisk energioverførsel
Folketingsvalget 1854

Der afholdtes valg til Folketinget 1. december 1854. 21. oktober 1854 udskrev kong Frederik VII valg, da han tolkede en beslutning i Folketinget som mistillid mod sin egen person.

Valget foregik i Danmark i 100 valgkredse som hver valgte 1 folketingsmedlem. Der var skriftlig afstemning i 23 valgkredse. De 23 valgkredse med afstemning havde til sammen 48.486 stemmeberettigede vælgere. 9.832 personer svarende til 20,3 % af de stemmeberettigede vælgere afgav stemme. I de øvrige valgkredse blev valget gennemført med håndsoprækning. Den højeste valgdeltagelse var i Københavns 6. valgkreds med 36,2 %, og den laveste var i Frederiksborg Amts 2. valgkreds med 8,2 %. I 3 kommuner på Øerne og flere sogne i Ribe Amt, i valgkredse med afstemning, stemte ikke en eneste vælger.

2 valgkredse havde skriftlig afstemning for eller imod en enkelt kandidat. I Hjørrings Amts 2. valgkreds var der kun én kandidat (Hartvig Schou) som ved håndsoprækning kom i mindretal, hvorfor der i stedet blev afholdt omvalgt ugen efter. Der blev afholdt et suppleringsvalg 13. marts 1855 i Rinkøbing Amts 1. valgkreds fordi den valgte (Vilhelm Schøler) var udtrådt af Folkeinget.

Færøerne valgte et medlem af Folketinget så der i alt var 101 folketingsmedlemmer.

Resultat

Referencer

Kilder 
 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

1854
Politiske valg i 1854
Folketingsvalget 1855

Der afholdtes valg til Folketinget 14. juni 1855 for at en ny rigsdag kunne godkende ændringerne til Grundloven.

Resultat

Kilder 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

1855
Politiske valg i 1855
Folketingsvalget 1858

Der afholdtes valg til Folketinget 14. juni 1858.

Resultat

Kilder 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

1858
Politiske valg i 1858
Folketingsvalget 1861

Der afholdtes valg til Folketinget 14. juni 1861.

Resultat

Kilder 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

1861
Politiske valg i 1861
Folketingsvalget 1864

Der afholdtes valg til Folketinget 7. juni 1864.

Resultat

Kilder 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

1864
Politiske valg i 1864
Valget til Rigsrådets Folketing 1865

Der afholdtes valg til Rigsrådets Folketing 3. maj 1865. Det var det andet og sidste valg til Rigsrådets Folketing før det blev nedlagt i 1866. Det første valg til Rigsrådets Folketing var 5. marts 1864. Der valgtes 101 medlemmer i enkeltmandskredse.

Resultat

Referencer

Kilder 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

Politiske valg i Danmark
Politiske valg i 1865
Folketingsvalget 4. juni 1866

Der afholdtes valg til Folketinget 4. juni 1866 i anledning af forslaget til ændring af Grundloven ("Den gennemsete Grundlov"). Der blev valgt 101 medlemmer til Folketinget.

Resultat

Kilder 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

1866 06 04
Politiske valg i 1866
Folketingsvalget 12. oktober 1866

Der afholdtes valg til Folketinget 12. oktober 1866 efter bestemmelserne i den vedtagne nye Grundlov ("Den gennemsete Grundlov"). Der blev valgt 104 medlemmer til det nye folketing.

Resultat

Kilder 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.

12. oktober 1866
Politiske valg i 1866
Folketingsvalget 1869

Der afholdtes valg til Folketinget 22. september 1869. Der valgtes i Danmark 101 folketingsmedlemmer i samme antal enkeltmandskredse. Desuden valgtes på Færøerne 1 folketingsmedlem 18. oktober 1869.

I 48 af valgkredsene blev valget afgjort ved kåring, mens der blev afholdt afstemning i 53 valgkredse. I kredsene med afstemning var der 141.637 vælgere som var 54,0 % af alle Danmarks stemmeberettigede vælgere. Af disse stemte 42.730 vælgere, svarende til en stemmeprocent på 30,2 %.

Ved fredsslutningen efter 2. slesvigske krig var Danmarks grænse til Slesvig blevet justeret hvilket påvirkede fordelingen af valgkredse. De kongerigske enklaver i Slesvig var blevet byttet med otte sogne i det nordøstlige Slesvig, et område ved Ribe og Ærø. Det betød at Ribe Amts 5. valgkreds, som hovedsageligt bestod af kongerigske enklaver, var blevet nedlagt. De nordlige otte sogne fra Tyrstrup Herred i Slesvig (som herefter blev til Nørre Tyrstrup Herred) blev sammen med nogle sogne i Ribe Amts 4. valgkreds til en ny 6. valgkreds i Vejle Amt, mens et område var blev flyttet fra Ribe Amts 3. valgkreds til 4. valgkreds. Endelig blev Ærø en ny 6. valgkreds i Svendborg Amt.

Der var således sket en udvidelse af Folketinget fra 101 medlemmer til 102 medlemmer inkl. det færøske medlem i forhold til valgene i 1864.

Resultat

Referencer

Kilder 
 Skov, Kaare R.(1999). Demokratiets Danmarkshistorie – Gennem 150 år København: Aschenhoug.
 

1869
Politiske valg i 1869
Offentlig forsyning

Offentlig forsyning er en organisation, som vedligeholder infrastrukturen for hele eller dele af offentligheden. Offentlig forsyning er underlagt offentlig styring og regulering og spænder fra lokalsamfundsbaserede grupper til statsmyndighedsmonopoler.

Offentlig forsyning kan også referere til serviceydelserne, som forbruges af offentligheden: elforsyning, naturgasforsyning, vandforsyning, varmeforsyning og kloakforsyning. Telekommunikation kan høre under definitionen.

Galleri

Kilder/referencer

Eksterne henvisninger 

 refabrica.com  – Latest News in Utilities and Information Technology

Infrastruktur
Forsyning
Offentlige services
Valdemar Brask Terkelsen

Valdemar Brask Terkelsen (født 29. september 1990) er en dansk softballspiller. Hans primære positioner 1. basemand og pitcher men han spiller også outfielder.  I Danmark har han spillet for Hurricanes, Hørsholm Baseball Softball Klubs softballhold, hvor han er noteret for 231 kampe (2015). Han har desuden spillet 34 u19 landskampe og 62 seniorlandskampe for Danmark (2013)
 
Valdemar er født ind i en softballfamilie, hvor både far, Jens, og mor, Susanne, har været aktive spillere – inklusive en landsholdskarriere (henholdsvis 83 og 43 landskampe).  Jens Terkelsen har endvidere været medstifter af Dansk Baseball Softball Forbund og Hørsholm BSK.  Valdemar spiller sammen med storebror Frederik Brask Terkelsen på både klub- og landshold.

Sin unge alder til trods, har Valdemar Brask Terkelsen allerede spillet flere sæsoner i udlandet.  Han har vundet EM for både u 19 landshold og seniorlandshold.  Med klubholdet, Hørsholm Hurricanes, har han vundet 4 Europa Cup titler og 4 danske mesterskaber – senest i 2014.

National senior klub karriere 
 2005 – Hørsholm Hurricanes – nr 5 ved DM
 2006 – Hørsholm Hurricanes – Sølv ved DM
 2007 – Hørsholm Hurricanes – Sølv ved DM
 2008 – Hørsholm Hurricanes – Sølv ved DM
 2009 – Hørsholm Hurricanes – Sølv ved DM
 2010 – Hørsholm Hurricanes – Guld ved DM
 2011 – Hørsholm Hurricanes – Guld ved DM, kåret som bedste batter og MVP
 2012 - Hørsholm Hurricanes - Guld ved DM
 2013 - Hørsholm Hurricanes - Sølv ved DM
 2014 - Hørsholm Hurricanes - Guld ved DM, kåret som bedste pitcher og MVP
 2015 - Hørsholm Hurricanes - Sølv ved DM

International senior klub karriere 
 2007 – Tamatea Softball, New Zealand
 2007 – Hørsholm Hurricanes – nr 4 ved Europa Cup
 2008 – Metro, New Zealand
 2008 – Hørsholm Hurricanes – Bronze ved Europa Cup
 2009 – Hørsholm Hurricanes – Europa Cup vinder
 2009 – EHS, Holland – nr 2 ved hollandske mesterskaber
 2010 – Auckland United, New Zealand
 2010 – Hørsholm Hurricanes – Europa Cup vinder, kåret til bedste batter og MVP
 2010 – Magos de Tenerife, Spanien – Spansk mester
 2011 – Auckland United, New Zealand – Auckland mester
 2011 – Aurora Dolan & Murphy, USA – udtaget til All Star holdet ved NAFA mesterskabet.
 2011 – Hørsholm Hurricanes – Europa Cup vinder
 2012 - Hørsholm Hurricanes - Europa Cup vinder
 2012 – Aurora Dolan & Murphy, USA
 2012 - Storks Den Haag, Holland - Hollandsk mester
 2013 - Pueblo Bandits, USA
 2014 - Pueblo Bandits, USA
 2014 - Spectrum, Tjekkiet - Tjekkisk mester
 2014 - Hoofdorp Pioneers, Holland - Hollandsk mester
 2015 - Hallman Twins, Canada
 2015 - Spectrum, Tjekkiet - Tjekkisk mester
 2015 - Hoofdorp Pioneers, Holland - Hollandsk mester, kåret til MVP

International seniorlandsholds karriere 
 2006 – Debut på det danske seniorlandshold
 2007 – Sølv ved EM
 2009 – nr 11 ved VM
 2010 – Guld ved EM
 2012 - nr 4 ved EM
 2014 - Sølv ved EM
 2015 - nr 13 ved VM

International juniorlandsholds karriere 
 2005 – nr 9 ved u19 VM
 2006 – Sølv ved u19 EM
 2008 – nr 10 ved u19 VM
 2009 – Guld ved u19 EM, kåret som bedste pitcher og MVP

Eksterne henvisninger 

Personer fra Hørsholm
Softballspillere fra Danmark
Louis Sørensen

Henrik Louis Sørensen (30. juni 1853 i København – 13. december 1902 i Paris) var en dansk xylograf, bror til Henrik Sørensen.

Louis Sørensen var søn af stillingskommissær, senere distriktsforstander, kancelliråd Henrik Sørensen (1827-1913) og Anna Helene Elisabeth Nissen (1825-1896). Han blev uddannet som xylograf hos svenskeren C.L. Sandberg, der i en årrække fra 1870 og frem arbejdede i København. 1878 tog Sørensen til Paris for at uddanne sig yderligere, og efter sin hjemkomst arbejdede han hos H.P. Hansen og en kort tid hos Frederik Hendriksen. Han videruddannede sig på et fire år langt ophold i Berlin og bosatte han sig endegyldigt i Paris, hvor han fra 1888 var bosiddende, og hvor han stiftede familie. Han ægtede 24. december 1895 i Paris Jeanne Philippine Scharff (født 4. september 1867 i Paris), d. af portefeuillefabrikant Jean Philippe Scharff og Marie Henriette Kolb.

I Paris arbejdede Sørensen primært for de kendte xylografer Rousseau og Auguste Lepère. Især sidstnævnte var et forbillede for den danske kunstner, for han tilegnede sig især Lepères stil. Den franske xylografiske skole dyrkede det tonede snit, der fremkom ved meget fine parallelskraveringer, og Sørensen og hans bror tilegnede sig denne stil, der ikke var gængs i Danmark. Louis Sørensen arbejdede det meste at sit liv i Frankrig og leverede illustrationer til blade såsom Le monde illustré, Petit journal og tidsskriftet L'image.

Han bidrog dog også til danske bogudgivelser; således til verdensudgaven af H.C. Andersens eventyr (1900) med Hans Tegners illustrationer, hvortil han bl.a. har skåret billeder til Lykkens Kalosker og Rejsekammeraten og i den illustrerede udgave af Christian Winthers Hjortens Flugt fra 1898, hvor han efter Knud Larsens tegninger har skåret i hvert fald de to billeder til Peder Jernskæg.

Værker 
(Alle i Den Kongelige Kobberstiksamling)
 Aftenselskab, efter tegning af Carl Thomsen 1881
 Illustrationer til Portalparti af landslot, Berlin 1887.
Bogillustrationer:
 "Askeladden som kapsaad med Troldet", efter tegning af Th. Kittelsen i: Asbjørnsen og Moe: Eventyr for Børn, I, 1883.
 Efter tegninger af Knud Larsen billeder af Peder Jernskæg i: Christian Winther: Hjortens Flugt, 1898.
 "Rejsekammeraten" og "Lykkens Kalosker", efter tegninger af Hans Tegner til: Verdensudgaven af H.C. Andersens Eventyr, 1899-1901.

Kilder 
 

Xylografer fra Danmark
Personer fra København
Danskere i 1800-tallet
Personer i Dansk Biografisk Leksikon
Henrik Sørensen (xylograf)

Henrik Arnold Hamilkar Sørensen (12. juli 1864 i København – 16. januar 1944 sammesteds) var en dansk xylograf, bror til Louis Sørensen.

Sørensen var søn af stillingskommissær, senere distriktsforstander, kancelliråd Henrik Sørensen (1827-1913) og Anna Helene Elisabeth Nissen (1825-1896). Han blev konfirmeret 1879 og blev dernæst uddannet som xylograf hos H.P. Hansen, på Det tekniske Selskabs Skole og på Kunstakademiet. 1888 drog han på et legat fra Den Reiersenske Fond til Paris og arbejdede her hos Tilly og længst hos Rousseau, der nærmest må betegnes som hans læremester i det tonede snit, der blev hans speciale, ligesom det også var broderens.

Modsat broderen vendte Henrik Sørensen hjem til Danmark i 1893 og arbejdede navnlig for Det Schubotheske Forlag, der efter fransk forbillede havde påbegyndt et med træsnit illustreret miniaturebibliotek. Hertil har Sørensen skåret de fleste af Frants Henningsens tegninger til En dansk Students Eventyr og efter P.S. Krøyers tegninger portrætter af Holger Drachmann, Karl Gjellerup og Erik Skram. Til verdensudgaven af H.C. Andersens eventyr har han for Ernst Bojesens Forlag skåret en række af træsnittene, således det store portræt af digteren efter fotografi og efter Hans Tegners tegninger billeder til "De vilde Svaner", "Snedronningen", "Hyldemor" og "Stormen flytter Skilte".

Fra 1896 til 1900 opholdt Sørensen sig igen i Paris, men levede siden i København, hvor han en kortere tid var lærer i xylografi på Kunstakademiets grafiske skole. Han udstillede træsnit såvel på Charlottenborg Forårsudstilling som på Salonen i Paris.

Han er begravet på Vestre Kirkegård. Sørensen er repræsenteret i Kobberstiksamlingen.

Værker 
Bogillustrationer:
 Poul Martin Møller: En dansk Students Eventyr, 1896 (efter Frants Henningsens forlæg)
 Verdensudgaven af H.C. Andersens Eventyr, 1900 (bl.a. efter forlæg af Hans Tegner)
Portrætter:
 Efter forlæg af P.S. Krøyer for Det Schubotheske Forlag, udstillet 1902: Holger Drachmann, Karl Gjellerup og Erik Skram

Kilder 
 

Xylografer fra Danmark
Personer fra København
Danskere i 1800-tallet
Danskere i 1900-tallet
Personer i Dansk Biografisk Leksikon
Ansatte ved Det Kongelige Danske Kunstakademi
Lærere fra Danmark
August Toucher

August Toucher (23. juni 1846 i København – 11. juni 1874) var en dansk xylograf og socialist, søn af Louis Toucher.

Toucher var som sin far et virksomt medlem af Internationale og skribent i Socialisten. Han var ungdommens agitatoriske repræsentant i den første arbejderbevægelses ledelse. Hans artikler bærer vidnesbyrd om et moderne petitjournalistisk talent. Faderen lod efter hans tidlige bortgang genoptrykke et udvalg af sønnens artikler som føljetoner i Arbejdervennen (11. juli 1875)

I 1921 udgav socialdemokraten Peder Nørgaard bogen August Toucher. Et Levnedsløb.

Kilder 
 Opslag i Dansk Biografisk Leksikon

Xylografer fra Danmark
Personer i Dansk Biografisk Leksikon
Socialister fra Danmark
Danskere i 1800-tallet
Debattører fra Danmark
Journalister fra Danmark
Personer fra København
Mads Hansen

Mads Hansen er flertydigt og kan betyde:

 Mads Hansen (digter) (1834-1880) – dansk forfatter
 Mads Hansen (fodboldspiller) (født 2001) – dansk fodboldspiller som spiller for SønderjyskE
 Mads Hansen (fodboldspiller, født 2002) - dansk fodboldspiller som spiller for FC Nordsjælland
 Mads Hansen (håndbolddommer) (født 1977) – dansk håndbolddommer,
 Mads Hansen (ishockeyspiller) (født 1978) – norsk ishockeyspiller
 Mads B. Hansen – atlet
 Mads Lundby Hansen – økonom
LandbrugsMedierne

LandbrugsMedierne er et dansk mediehus, der sender 150 publikationer ud om året, herunder Landbrugsavisen og flere fagmagasiner. Mediehuset blev stiftet i år 1956, men gik dengang under navnet Landsbladet ligesom den ugentlige avis også hed. Landsbladet var i sin tid ejet af De Danske Landboforeninger. Den daværende chefredaktør Poul Toft-Nielsen udtalte, at mediehuset stræbte efter, at Landsbladet skulle udsendes hver lørdag hele året rundt. Dette er stadig aktuelt i dag, hvor Landbrugsavisen udsendes hver lørdag. Mediehuset LandbrugsMedierne er ejet af interesseorganisationen Landbrug & Fødevarer. Landbrugsmediernes omsætning var i 2019 57,8 mio. kr. 

LandbrugsMedierne udsender og udarbejder desuden fagmagasinerne Mark, Gris, Kvæg, Kødkvæg, Frøavleren og TraktorTech om henholdsvis planteavl, griseproduktion, mælkeproduktion, kvægavl og landbrugsmaskiner. Alle fagmagasinerne udkommer 6-12 gange årligt.

LandbrugsMediernes hovedsæde er beliggende på Vester Farimagsgade i København. Der er omkring 50 i organisationen.

Publikationer

Aviser 
 LandbrugsAvisen

Fagmagasiner 
 Fagmagasinet Kvæg
 Fagmagasinet Mark
 Fagmagasinet Kødkvæg
 Fagmagasinet Gris
 Medlemsmagasinet Frøavleren
 TraktorTech

Referencer

Eksterne henvisninger
LandbrugsMediernes hjemmeside 
Landbrugsavisens hjemmeside 
Traktor Techs hjemmeside  

Medievirksomheder i Danmark
Landbrugstidsskrifter
Etableret i 1956
César for bedste original manuskript eller bearbejdelse

César for bedste original manuskript eller bearbejdelse er blevet uddelt siden 1976, med en pause i 1983-1985.

Siden 2006 er denne pris opdelt i 2 separate priser:
 César for bedste original manuskript – (César du meilleur scénario original)
 César for bedste bearbejdede manuskript – (César de la meilleure adaptation)

Uddelinger

Kilder 

Manuskript eller bearbejdelse
Festival du Cinéma Nordique

Festival du Cinéma Nordique   () var en filmfestival som blev hold i Rouen, Frankrig for visning og konkurrence af film lavet i de nordiske og baltiske lande, Holland og Belgien

I december 2010, meddele arrangørerne der var i konflikt med byrådet, at de agter at stoppe festivalen.

The Grand Jury Prize 
 2010 – : Upperdog (2009), Filminstruktør: Sara Johnsen
 2009 – :  Cold Lunch (2008), Filminstruktør: Eva Sørhaug
 2008 – :  (2007), , Filminstruktør:  Erik Clausen
 2007 – :  Reprise (2006), Filminstruktør: Joachim Trier 
 2005 – :  Uno (2004), Filminstruktør: Aksel Hennie 
 2004 – :   (2002) (), Filminstruktør: Gunnar Vikene 
 2003 – : Noi the Albino (2003) ), Filminstruktør: Dagur Kári 
 2002 – : Drift (2001), Filminstruktør: Michiel van Jaarsveld 
 2001 – : 101 Reykjavík (2000), Filminstruktør:  Baltasar Kormákur 
 2000 – :  (1999) (), Filminstruktør: Morten Henriksen 
 1999 – : When the Light Comes (1998), Filminstruktør: Stijn Coninx 
 1998 – :  (1997) () , Filminstruktør: Algimantas Puipa 
 1997 – :  Hamsun (1996), Filminstruktør: Jan Troell 
 1996 – :  (1995) (), Filminstruktør: Markku Pölönen 
 1994 – :   (1994) (), Filminstruktør: René Bjerke 
 1993 – : Ingaló (1992), Filminstruktør: Ásdís Thoroddsen 
 1992 – :  (1991) (), Filminstruktør: Stellan Olsson 
 1991 – :  (1990) () (1990), Filminstruktør: Lone Scherfig 
 1990 – :   (1988) (), Filminstruktør: Arvo Iho 
 1989 – :   (1988) (), Filminstruktør: Matti Kassila 
 1988 – :  (1987) (), Filminstruktør: Gabriel Axel

Noter

Eksterne henvisninger 
 

Filmfestivaler i Frankrig
Stavlund Hede

Stavlund Hede er en hede i Midtjylland, beliggende i Haderup Sogn, Herning Kommune. Den er kendetegnet ved den kilometerlange vandingskanal gravet 1834-1837 af bonden Peder Knudsen (1798-1857), som efterlod sig en dagbog ført fra 1829 til 1857. I dag vokser der gran- og løvtræer på heden.

Kilder

Danske heder
Lokaliteter i Herning Kommune
Arabisk film

Arabisk film refererer til film i den arabiske verden.

Oversigt 
Der er stigende interesse i film med oprindelse i den arabiske verden. I engelsktalende lande, trækker film fra Algeriet, Libanon, Marokko, Palæstina, Syrien og Tunesien større publikum på filmfestivaler end nogensinde.

Arabisk film er domineret af egyptiske film. Tre fjerdedele af alle arabiske film bliver produceret i Egypten.

Noter

Referencer 
 Viola Shafik: Arab Cinema: History and Cultural Identity, AUC Press, 1998, 
 Rebecca Hillauer: Encyclopedia of Arab Women Filmmakers, American University in Cairo Press, 2005,

Eksterne henvisninger 
 Zenith Arab Film Festival (Storbritannien)
 New Arab cinema tells intimate stories
 Arab films 
 Arab film festival (Australien) 

Filmhistorie efter geografisk område
Film
Norsk film

Norsk film omfatter fremstilling af forskellige typer af film, såsom spillefilm, kortfilm, dokumentarfilm og reklamefilm, i Norge eller norske producenter og film-folk. Filmindustrien er voksende, men er forholdsvis svag, både internationalt og nationalt. Nationalt er filmindustrien domineret af importerede film, hovedsageligt fra USA og Europa. Fra 1990'erne er der imidlertid en række norske film, som har gået meget godt i de norske biografer. Nogle film er også eksporteret og har modtaget filmpriser i udlandet.

Filmindustrien i Norge modtager statsstøtte fra Norsk filmfond og Norsk filmutvikling.

Den vigtigste filmpris, som deles ud i Norge, er Amandaprisen.

Uddannelse inden film tilbydes i Norge ved Høgskolen i Lillehammer/Filmskolen, Høgskulen i Volda og Universitetet i Stavanger.

Eksterne henvisninger 
  Digital bokkopi av Filmen i Norge : norske kinofilmer gjennom 100 år (utgitt av Ad notam Gyldendal 1995)

Film i Europa
 
Film